**Кейслар**

**1-кейс**

13 ёшли Азиз кинода роль уйнагани сабабли унга 200000 сўм гонорар тўлаб берилди. Даврон ушбу пулни тасарруф қилиб, унга канцелария анжомлари сотиб олди. Бундан хабар топган Давроннинг ота-онаси канцелария моллари дўконига бориб пулни қайтаришни талаб қилиб, ўғлининг бу ишидан норози эканликларини билдирдилар.

Дўкон эгаси пулни қайтаришдан бош тортиб, Даврон билан суҳбатлашганда у мазкур маблағни ўзи ишлаб топганини айтганини баён қилди.

**Саволлар:**

1. Ҳуқуқий муносабат субъектларини аниқланг?
2. Мазкур низода кимнинг талаби асосли?
3. Агар Давроннинг ота-онаси гонорарни ўзлари олишиб, Давронга тасарруф этишга рухсат беришганда вазият ҳуқуқий жиҳатдан ўзгарар эдими?

**2-кейс**

**2019 йил 09 февраль** куни фуқаро У.Акбаров “Артел” МЧЖга қарашли магазиндан “Артел” русумли телевизор сотиб олди. Бу ҳолат товар чеки ва телевизорнинг паспортидаги магазин томонидан қўйилган “Артел” МЧЖ муҳри билан тасдиқланади. **2019 йил 20 августда** телевизор тасвирни кўрсатмагани сабабли У.Акбаров уни “Артел” МЧЖга қарашли савдо дўконига олиб бориб, олди-сотди шартномасини бекор қилишни ва телевизор учун тўланган пулни қайтаришни сўради.

Магазин маъмурияти сотиб олувчининг талабини рад қилиб, телевизор учун кафолат муддати у сотиб олинган кундан эътиборан 12 ой этиб белгиланганини, у “Артел” тармоғидаги таъмирлаш устахонасига мурожаат қилиши лозимлигини, таъмирлаш устахонаси телевизорни бепул таъмирлаб беришини маълум қилди.

**Саволлар:**

1. Низоли ҳуқуқий муносабат турини, субъект ва объектини аниқланг?
2. Фуқаро У.Акбаровнинг талаби тўғрими?
3. Магазин маъмуриятининг важлари қанчалик тўғри?
4. Фуқаро У.Акбаров судга мурожаат этса, даъво талабини қандай мазмунда қўйиши мумкин?

**3-кейс**

**2019 йил 30 март** куни фуқаро Н.Тиллаев яқин дўсти Н.Латиповдан 2000 АҚШ доллари миқдорида қарз олди ва қарз шартномаси оддий ёзма шаклда расмийлаштирилди.

Мазкур битимда Н.Тиллаев бир йил ичида қарзни қайтариш мажбуриятини олди. Айни пайтда шу битимда Н.Латипов фуқаро Н.Тиллаев яқин дўсти бўлгани сабабли келгусида қарз бўйича низо келиб чиқса, унга нисбатан ҳеч қачон судга даъво билан мурожаат этмаслигини, яқин дўсти бўлгани сабабли низони ўзаро ҳал қилиш мажбуриятини олди.

Бироқ, бир йилдан сўнг қарз қайтарилмагач, Н.Латипов судга мурожаат қилди. Н.Тиллаев судга қарз битимида низони ўзаро ҳал қилиш ҳақида келишув борлигини, Н.Латипов айнан шу қарз масаласида судга мурожаат қилиш ҳуқуқидан воз кечганига эътибор қаратишни сўради.

**Саволлар:**

1. Фуқаро Н.Тиллаевнинг талаби тўғрими?
2. Фикрингизни ФК нормалари билан асосланг?
3. Сизнингча ушбу ҳолатда судья қандай қарор чиқариши лозим?

**4-кейс**

**2019 йил 30 март** куни фуқаро Н.Тиллаев яқин дўсти Н.Латиповдан 2000 АҚШ доллари миқдорида қарз олди ва қарз шартномаси оддий ёзма шаклда расмийлаштирилди.

Мазкур битимда Н.Тиллаев бир йил ичида қарзни қайтариш мажбуриятини олди. Айни пайтда шу битимда Н.Латипов фуқаро Н.Тиллаев яқин дўсти бўлгани сабабли келгусида қарз бўйича низо келиб чиқса, унга нисбатан ҳеч қачон судга даъво билан мурожаат этмаслигини, яқин дўсти бўлгани сабабли низони ўзаро ҳал қилиш мажбуриятини олди.

Бироқ, бир йилдан сўнг қарз қайтарилмагач, Н.Латипов судга мурожаат қилди. Н.Тиллаев судга қарз битимида низони ўзаро ҳал қилиш ҳақида келишув борлигини, Н.Латипов айнан шу қарз масаласида судга мурожаат қилиш ҳуқуқидан воз кечганига эътибор қаратишни сўради.

**Саволлар:**

1. Фуқаро Н.Тиллаевнинг талаби тўғрими?
2. Фикрингизни ФК нормалари билан асосланг?
3. Сизнингча ушбу ҳолатда судья қандай қарор чиқариши лозим?

**5-кейс**

Фуқаро Тошевмусиқа инструментлари дўконидан концерт рояли сотиб олди. Кейинги куни дўконга Тошевнинг хотини келиб,роялни қайтиб олишни ва тўланган пулни қайтаришни талаб қилди. Бунга асос қилиб, эри узоқ йиллардан буён руҳий хасталик билан касалланганини, руҳий асаб касалликлари диспансерида рўйхатда туришини, бу ҳақида маълумотномаси борлигини, яқин кунларда бу масалада судга мурожаат қилмоқчи эканини айтди.

Магазин директори эса Тошевнинг муомала лаёқати уларда ҳеч қандай шубҳа уйғотмаганини, аксинча, Тошев бир қанча мураккаб мусиқа асарларини чалиб роялни текшириб олганини баён қилди.

**Саволлар:**

1. Тошевнинг хотинининг талаби тўғрими? Фикрингизни ФК нормалари билан асосланг?
2. Мазкур ҳолатда битимни ҳақиқий эмас деб топиш учун асос мавжудми?
3. Фуқаронинг ҳуқуқ лаёқатидан ёки муомала лаёқатидан тўла ёки қисман воз кечиши деганда нимани тушунасиз?

**6-кейс**

Суд томонидан муомалага лаёқатсиз деб топилган фуқаро Ботиров бир неча ойлар мобайнида битта магазиндан ҳар куни биттадан ручка сотиб олган. Унинг васийси этиб тайинланган хотини магазин директоридан барча ручкаларни қайтиб олишни ва пулни қайтаришни талаб қилди.

Магазин директори эса пулни қайтаришдан бош тортиб, фуқаро Ботиров билан ручка олди-сотдиси бўйича майда маиший битим тузилганини, уни ҳар қандай шахс ҳаттоки ёш болалар ҳам амалга оширишга ҳақли эканини баён қилди.

**Саволлар:**

1. Мазкур низода кимнинг важи тўғри? Фикрингизни ФК нормалари билан асосланг?